Source: http://www.bihon.ro/csm-oradea-participa-la-cupa-mures/1162154
Timestamp: 2019-01-18 14:37:44+00:00

Document:
CSM Oradea participa la Cupa Mures - BIHON
CSM Oradea participa la Cupa Mures
Echipa de baschet masculin CSM Oradea ia parte în aceste zile la un puternic turneu organizat la Târgu Mureş, alături de formaţiile BC Mureş, CSM Bucureşti şi CSU Atlassib Sibiu.
Competiţia a reunit la start echipele situate pe locurile V, VI, VII şi X (Oradea, Târgu Mureş, Bucureşti, respectiv Sibiu) la finele sezonului trecut al Diviziei A de baschet masculin. Toate cele patru participante s-au întărit pentru viitoarea ediţie.
Turneul a început ieri seară cu meciurile CSM Oradea – CSM Bucureşti şi BC Mureş – CSU Atlassib. Azi au loc partidele CSU Atlassib – CSM Bucureşti şi BC Mureş – CSM Oradea. Turneul se încheie sâmbătă cu meciurile CSM Oradea – CSU Atlassib şi BC Mureş – CSM Bucureşti.
CSM Oradea se află foarte aproape de semnarea contractului cu un jucător străin, al şaptelea din lot (alături de Maric, Topcov, Pesic, Stefanovic, Navickas şi Franklin). „Sperăm ca la Memorialul Toni Alexe, de la finele săptămânii viitoare, să avem lotul complet şi să putem folosi toţi stranierii din echipa noastră”, ne-a declarat managerul CSM Oradea, Şerban Sere.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM